Πρόεδρος

Πρόεδρος ονομάζεται ο επικεφαλής μίας ομάδας προσώπων (κόμματος, συλλόγου, συνδέσμου, σωματείου, σχολικής τάξης, ομοσπονδίας κτλ.). Συνήθως είναι εκλεγμένο πρόσωπο αλλά σε ορισμένες περιπτώσεις διορίζεται από ανώτερη αρχή. Η λέξη ετυμολογείται από τις λέξεις προ και έδρα. Παρόμοιας ετυμολογίας είναι και η λέξη president, η οποία προέρχεται από τα λατινικά  prae- "προ" + sedere "έδρα". Αν και ο όρος αρχικά χαρακτήριζε τον πρόεδρο μίας συζήτησης, πλέον ο όρος χρησιμοποιείται για τον αρχηγό κράτους σε αρκετά κράτη, είτε είναι προεδρικές δημοκρατίες είτε κοινοβουλευτικές δημοκρατίες.

Κατηγορία:Πολιτική
Κατηγορία:Διοίκηση Επιχειρήσεων
Κατηγορία:Θέσεις εξουσίας